
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1439 


3 Οκτωβρίου 2003 


ΑΠΟΦΑΣΕΙ Σ 

Αριθ. 8311.1/15/03 

Έγκριση Κανονισμού Εσωτερικής Οργάνωσης και Λει¬ 
τουργίας του Οργανισμού Λιμένος Λαυρίου Α.Ε. 
(Ο.Λ.Λ. Α.Ε.)". 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του άρθρου εικοστού πέμπτου του Ν. 2932/2001 
"Ελεύθερη παροχή υπηρεσιών στις θαλάσσιες Ενδομετα- 
φορές - Σύσταση Γενικής Γραμματείας Λιμένων και Λιμε¬ 
νικής Πολιτικής - Μετατροπή Λιμενικών Ταμείων σε Ανώ¬ 
νυμες Εταιρείες και άλλες διατάξεις" (Α' 145), όπως συ¬ 
μπληρώθηκε με την παρ. 3 του άρθρου 11 του Ν. 
2987/2002 "Τροποποίηση των διατάξεων του Ν. 959/1979 
"Περί Ναυτικής Εταιρείας" (ΦΕΚ 192 Α') και ρύθμιση άλ¬ 
λων θεμάτων αρμοδιότητας του Υπουργείου Εμπορικής 
Ναυτιλίας" (Α' 27). 

β) Της 5212.3/32/02/30.5.2002 Απόφασης του Υπουρ¬ 
γού Εμπορικής Ναυτιλίας "Παράταση προθεσμιών σύντα¬ 
ξης Κανονισμού Εσωτερικής Οργάνωσης και Λειτουργίας 
του Γενικού Κανονισμού Προσωπικού των Α.Ε. του άρ¬ 
θρου εικοστού πρώτου του Ν. 2932/2001 (Α' 145)" (Β' 687). 

γ)Του άρθρου 29 Ατού Ν. 1558/1985 (ΑΊ37) όπως προ¬ 
στέθηκε με το άρθρο 27 του Ν. 2081/1992 (Α' 154) καιαντι- 
καταστάθηκε με το άρθρο 1 παρ. 2 ατού Ν. 2469/1997 (Α' 
38). 

2. Την ΔΙΔΚ/Φ. 1/2/13773/15.7.2003 Κοινή Απόφαση του 
Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης "Ανάθεση αρμοδιοτή¬ 
των στον Υφυπουργό Εσωτερικών, Δημόσιας Διοίκησης 
και Αποκέντρωσης Νίκο Μπίστη" (Β' 985), όπως αυτή τρο¬ 
ποποιήθηκε με την όμοιά της ΔΙΔΚ/Φ 1 /2/14145/ 21.7.03 
(ΒΊ000). 

3. Την 11/2002 απόφαση του Διοικητικού Συμβουλίου 
του Ο.Λ.Λ. Α.Ε. 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Προϋπολογι¬ 
σμού της Ανώνυμης Εταιρείας "Οργανισμός Λιμένος Λαυ¬ 
ρίου Α.Ε." (Ο.Λ.Λ. Α.Ε.), αποφασίζουμε: 


I. Εγκρίνουμε τον Κανονισμό Εσωτερικής Οργάνωσης 
και Λειτουργίας του Οργανισμού Λιμένος Λαυρίου Α.Ε. 
(Ο.Λ.Λ. Α.Ε.) ως εξής: 

Κανονισμός Εσωτερικής Οργάνωσης και Λειτουργίας 
του Οργανισμού Λιμένος ΛΑΥΡΙΟΥ Α.Ε. 

Άρθρο 1 

Αντικείμενο του Κανονισμού 

Αντικείμενο του παρόντος Κανονισμού του Οργανισμού 
Λιμένος Λαυρίου Α.Ε. είναι η θεσμοθέτηση της οργανωτι¬ 
κής διάρθρωσης της Εταιρείας, η περιγραφή των αρμο¬ 
διοτήτων των οργανωτικών μονάδων και ο προσδιορι¬ 
σμός των οργανικών θέσεων του προσωπικού της. 

Άρθρο 2 

Βασική Διάρθρωση του Οργανισμού 

Η βασική οργανωτική δομή του Οργανισμού Λιμένος 
Λαυρίου Α.Ε. συγκροτείται από τις ακόλουθες Διευθύν¬ 
σεις και Ανεξάρτητες Υπηρεσίες: 

1. Δ/νση Διοικητικού & Οικονομικού 

2. Δ/νση Λιμενικών Υπηρεσιών 

3. Δ/νση Ανάπτυξης και Περιουσίας 

4. Δ/νση Τεχνικών Υπηρεσιών 

5. Ανεξάρτητες Υπηρεσίες 

Άρθρο 3 

Δ/νση Διοικητικού & Οικονομικού 

1. Η Διεύθυνση Διοικητικού και Οικονομικού συγκροτεί¬ 
ται από τα εξής Τμήματα: 

1.1 Τμήμα Διοικητικού 

1.2 Τμήμα Οικονομικού 

1.3 Τμήμα Οργάνωσης 

2. Οι αρμοδιότητες της Διεύθυνσης Διοικητικού και Οι¬ 
κονομικού κατανέμονται μεταξύ των Τμημάτων της όπως 
πιο κάτω: 

2.1. Στο Τμήμα Διοικητικού. 

2.1.1. Η μελέτη και εισήγηση πάνω σε θέματα, που αφο¬ 
ρούν στις συνθήκες εργασίας, ασφάλειας και υγιεινής του 
προσωπικού της Εταιρείας, καθώς και η μέριμνα γιατην εκ¬ 
παίδευση και συνεχή επιμόρφωση του προσωπικού της. 

2.1.2. Η παρακολούθηση των εξελίξεων της εργατικής 
νομοθεσίας, η μελέτη προκυπτόντων εργατικών θεμάτων 
και η εισήγηση σχετικών λύσεων. 

2.1.3. Η εισήγηση, ερμηνεία και γνωμοδότηση σχετικά 
με τα θέματα που αφορούν στο Γενικό Κανονισμό Προ¬ 
σωπικού, στον Οργανισμό, κτλ. 

2.1.4. Η διαχείριση θεμάτων προγραμματισμού ανθρώ¬ 
πινου δυναμικού και η κατάρτιση προγραμμάτων ανάπτυ¬ 
ξης στελεχών, σε συνεργασία με τις συναρμόδιες μονά¬ 
δες, καθώς και η εποπτεία και ο έλεγχος επιτυχούς εφαρ¬ 
μογής τους. 

2.1.5. Η διαχείριση θεμάτων αξιολόγησης προσωπικού, 
στο Πλαίσιο Συστήματος Αξιολόγησης Προσωπικού. 

2.1.6. Η τήρηση των διαδικασιών πρόσληψης, τοποθέ¬ 
τησης, ανανέωσης συμβάσεων, μονιμοποίησης, αλλαγής 
θέσης εργασίας (μεταθέσεις, αποσπάσεις, μετακινήσεις, 
μετατάξεις, προαγωγές, κτλ.), παραίτησης, απόλυσης 
και διαγραφής του προσωπικού, κατά τα προβλεπόμενα 
από τον Κανονισμό Προσωπικού καιτονπαρόντα Οργανι¬ 
σμό, καθώς και την κειμένη νομοθεσία. 

2.1.7. Η φροντίδα υγειονομικής εξέτασης των νεοπρο- 
σλαμβανομένων, η φροντίδα του φαρμακευτικού υλικού 
πρώτων βοηθειών και η συνεργασία με τους τεχνικούς 
ασφαλείας, γιατη ρύθμιση, εξέταση και εισήγηση επίτων 
αναφυομένων σχετικών θεμάτων, που αναφέρονται στην 
υγεία του προσωπικού. 

2.1.8. Ο χειρισμός των θεμάτων με τα Ασφαλιστικά Τα¬ 
μεία, των θεμάτων αποζημίωσης και συνταξιοδότησης, 
καθώς και των θεμάτων ασφάλισης του προσωπικού, σε 
κύρια, ειδικά και επικουρικά Ταμεία Ασφάλισης, αρμοδιό¬ 
τητας τηςΔ/νσης. 

2.1.9. Η μέριμνα και ο προσδιορισμός των αναγκών της 
Εταιρείας σε προσωπικό, καθώς και η επεξεργασία σχετι¬ 
κών προτάσεων, ο προγραμματισμός των προσλήψεων 
και η μελέτη ορθολογικής αξιοποίησής του. 

2.1.10. Η μέριμνα γιατη συστηματική παρακολούθηση 
των μεταβολών του προσωπικού η τήρηση, η διαβίβαση 
των σχετικών μεταβολών και στο Τμήμα Οικονομικών και 
ενημέρωση του μητρώου και των ατομικών φακέλων, κα¬ 
θώς και η τήρηση, κατά μονάδα, της ονομαστικής και 
αριθμητικής σύνθεσής του, κατά κλάδο, κατηγορία, ειδι¬ 
κότητα και βαθμό. 

2.1.11. Η διοικητική εξυπηρέτηση του προσωπικού της 
Εταιρείας, που αναφέρεται, ενδεικτικά, στη χορήγηση 
αδειών, στην έκδοση βεβαιώσεων και πιστοποιητικών, 
στη χορήγηση αδειών άσκησης πρόσθετων έργων, στη 
φροντίδα έγκρισης πρόσθετης απασχόλησής του, στο 
σχετικό έλεγχο, κτλ. 

2.1.12. Ο έλεγχος και η φροντίδα διεκπεραίωσης της 
έγκρισης των οδοιπορικών εξόδων του προσωπικού, που 
μετακινείται. 

2.1.13. Η έκδοση αποφάσεων ανάθεσης υπηρεσιακών 
καθηκόντων. 

2.1.14. Η φροντίδα και ο έλεγχος θεμάτων, που αφορούν 
στα χρονικά όρια εργασίας του προσωπικού και, ειδικότε¬ 
ρα, στο ωράριο εργασίας, στις αναπαύσεις, στο ωράριο 
των μητέρων, στο ελαστικό ωράριο, κτλ. συναφή θέματα, 
καθώς και στον έλεγχο παρουσίας του προσωπικού. 

2.1.15. Η συγκέντρωση τυχόν παραπόνων ή αιτημάτων 
του προσωπικού της Εταιρείας καιηδιερεύνησήτους, μέ¬ 
σα σε εύλογο χρονικό διάστημα. 

2.1.16. Η φροντίδα θεμάτων πειθαρχικού ελέγχου του 
προσωπικούτης Εταιρείας καιητήρηση σχετικού αρχείου. 

2.1.17. Η εξέταση και παροχή στοιχείων και πληροφο¬ 
ριών, σε αιτήματα τρίτων, που είναι συναφή με τις αρμο¬ 
διότητες της Δ/νσης. 


2.1.18.0 καθορισμός του περιεχομένου των Συμβάσεων 
Εργασίας και ο πάσης φύσεως χειρισμός των θεμάτων αυ¬ 
τών και των Διαιτητικών Αποφάσεων, καθώς και ο χειρι¬ 
σμός θεμάτων, που ανακύπτουν από απεργίες και κάθε εί¬ 
δους εργασιακών σχέσεων και λοιπών συναφών θεμάτων. 

2.1.19. η φροντίδα έγκρισης, χορήγησης και ελέγχου 
των συνδικαλιστικών αδειών. 

2.1.20. Η τήρηση των διαδικασιών κεντρικής γραμμα¬ 
τειακής υποστήριξης της Εταιρείας, η τήρηση του γενι¬ 
κού αρχείου της Δ/νσης, η δακτυλογράφηση των εγγρά¬ 
φων της Δ/νσης, η πρωτοκόλληση της αλληλογραφίας 
της Δ/νσης, ο χαρακτηρισμός της, καθώς και η διεκπε¬ 
ραίωσή της προς ενέργεια. 

2.1.21. Η μέριμνα συλλογής, φύλαξης και διάθεσης των 
απολεσθέντων αντικειμένων. 

2.1.22. Η συνδρομή στην προετοιμασία των σχετικών 
αποφάσεων της Διοίκησης, η διεκπεραίωσή τους και η 
εποπτεία της αποτελεσματικής εφαρμογής τους. 

2.2 Στο Τμήμα Οικονομικού: 

2.2.1 Η σύνταξη του ετήσιου Γενικού Ισολογισμού και 
των Λογαριασμών Αποτελεσμάτων Χρήσης και Εκμετάλ¬ 
λευσης της Εταιρείας, καθώς και η μέριμνα, γιατη συγκέ¬ 
ντρωση και επεξεργασία κάθε στοιχείου σχετικού με τον 
Ισολογισμό. 

2.2.2 Η ευθύνη για την ακριβή παρακολούθηση της κί¬ 
νησης των λογαριασμών και τη χρηματοδότηση των προ¬ 
ϋπολογισμών εκμετάλλευσης και επενδύσεων, καθώς και 
ο εντοπισμός και η επισήμανση των αποκλίσεων. 

2.2.3 Η συστηματική ενημέρωση, τήρηση και κάλυψη 
των φορολογικών και φοροτεχνικών προβλημάτων της 
Εταιρείας και η έγκαιρη και ακριβής απόδοση των φορο¬ 
λογικών και λοιπών υποχρεώσεων. 

2.2.4 Η συγκέντρωση και επεξεργασία των πάσης φύσης 
λογιστικών και απολογιστικών στοιχείων, καθώς και η δια¬ 
βίβασή τους στις, κατά περίπτωση, αρμόδιες υπηρεσίες 
της Εταιρείας ή στα διάφορα Υπουργεία και Οργανισμούς. 

2.2.5 Η τήρηση των επίσημων λογιστικών βιβλίων, η 
συμφωνία των μηχανογραφικών λογιστικών εγγραφών, 
σε όλα τα στάδια της επεξεργασίας τους (Ημερολόγιο, 
Γενικό και Αναλυτικό Καθολικό, Ισοζύγιο, κτλήκαι, γενικά, 
η λογιστική απεικόνιση και παρακολούθηση των οικονομι¬ 
κών πράξεων της Εταιρείας. 

2.2.6 Η ευθύνη για τη διεκπεραίωση όλων των χρηματι¬ 
κών δοσοληψιώντης Εταιρείας και η παρακολούθηση της 
κίνησής τους, καθώς και η συμφωνία των λογαριασμών. 

2.2.7 Η καθημερινή συμφωνία του υπόλοιπου ταμείου 
με το κεντρικό ταμείο. 

2.2.8 Η παρακολούθηση της κίνησης των λογαριασμών 
τρίτων. 

2.2.9 Η βεβαίωση και είσπραξη των λιμενικών τελών, κα¬ 
θώς και κάθε είδους σχετικών εισφορών και δικαιωμάτων, 
που βαρύνουν τρίτους προς την Εταιρεία. 

2.2.10 Η βεβαίωση και είσπραξη των δικαιωμάτων, που 
προέρχονται από την παραχώρηση σε τρίτους, που είναι 
εγκαταστημένοι στη λιμενική περιοχή, του δικαιώματος 
να εκτελούν ορισμένες φορτοεκφορτωτικές εργασίες, με 
δικά τους μέσα και προσωπικό. 

2.2.11 Η βεβαίωση και είσπραξη των δικαιωμάτων, που 
προβλέπονται από ειδικές διατάξεις επιβολής τελών, ει¬ 
σφορών, δικαιωμάτων, κτλ., στα πετρελαιοειδή, στα του¬ 
ριστικά σκάφη με ξένη σημαία, κ.ά. 

2.2.12 Η σύνταξη, τροποποίηση και αναπροσαρμογή 

των Κανονισμών και Τιμολογίων, για όλες τις εργασίες, 
που διεξάγονται στη λιμενική περιοχή από τρίτους με 
άδεια της Εταιρείας και με βάση σχετικές προτάσεις των 
αρμοδίων υπηρεσιών της. 

2.2.13 Η παρακολούθηση, φύλαξη και επιστροφή των 
εγγυητικών επιστολών. 

2.2.14 Η παρακολούθηση, η τήρηση, η συμφωνία και η 
ενημέρωση των λογαριασμών πάγιων στοιχείωντης Εται¬ 
ρείας. 

2.2.15 Η οργάνωση και διενέργεια των ετησίων τακτι¬ 
κών απογραφών. 

2.2.16 Η παραλαβή, η κωδικοποίηση και ο έλεγχος των 
δικαιολογητικών εγγράφων, πριν από την έκδοση σχετι¬ 
κών ενταλμάτων πληρωμής, γραμματίων είσπραξης και 
συμψηφιστικών δελτίων, σύμφωνα με αυτά και το Λογι¬ 
στικό Σχέδιο των λογαριασμών, καθώς και ο προληπτικός 
έλεγχος όλων των εκδιδομένων στοιχείων. 

2.2.17 Η σύνταξη και παρακολούθηση της εκτέλεσης 
των μηνιαίων ταμειακών προϋπολογισμών και ισολογι¬ 
σμών, καθώς και η ημερησία παρακολούθηση των ει¬ 
σπράξεων και πληρωμών, σε ταμειακή βάση. 

2.2.18 Η παρακολούθηση εφαρμογής των συμβάσεων 
της Εταιρείας με τρίτους, από οικονομικής άποψης. 

2.2.19 Η τήρηση των διαδικασιών, για την καταβολή 
αποζημιώσεων, σε περιπτώσεις πρόκλησης ζημιών σε πε¬ 
ριουσιακά στοιχεία τρίτων, με υπαιτιότητα της Εταιρείας, 
καθώς και η διεκδίκηση αποζημίωσης, για πρόκληση ζη¬ 
μιών από τρίτους σε περιουσιακά στοιχεία της Εταιρείας. 

2.2.20 Η φροντίδα, γιατηντήρηση των σχετικών βιβλια¬ 
ρίων τραπεζικής κατάθεσης και η ευθύνη, για την έκδοση 
των πάσης φύσης επιταγών της Εταιρείας, καθώς και η 
ευθύνη για την κατάθεση των εισπράξεων στις Τράπεζες 
και η ενέργεια των αναλήψεων, για τις πληρωμές. 

2.2.21 Η τήρηση και συμφωνία των λογαριασμών προ¬ 
καταβολών, δανείων, πιστωτικών υπολοίπων, χρεωστι¬ 
κών υπολοίπων, κτλ., η σύνταξη ανακεφαλαιώσεων μι¬ 
σθοδοσίας και παραστατικών ενταλμάτων πληρωμών, 
γραμματίων εισπράξεων και συμψηφιστικών εγγραφών, η 
παρακολούθηση και συμφωνία απόδοσης των κρατήσε¬ 
ων υπέρ τρίτων, καθώς και η σύνταξη των παραστατικών 
μηχανογράφησης. 

2.2.22 Η διεκπεραίωση όλων των εργασιών και της δια¬ 
δικασίας έκδοσης της μισθοδοσίας του προσωπικού, 
σύμφωνα με τα εργασιακά και μισθοδοτικά στοιχεία του, 
όπως αυτά προκύπτουν από τους ατομικούς φακέλους 
του, που τηρούνται στο Τμήμα Διοικητικού, καθώς και ο 
έλεγχος της ορθότητας εξαγωγής της. 

2.2.23 Η παρακολούθηση των μεταβολώντου προσωπι¬ 
κού σε συνεργασία με το Τμήμα Διοικητικού και η σύντα¬ 
ξη παραστατικών μηχανογράφησης, για τις πάσης φύσης 
μεταβολές (μισθών, επιδομάτων, κρατήσεων, κτλ.). 

2.2.24 Η υποστήριξη των αποφάσεων της Εταιρείας, με 
τεκμηριωμένα στοιχεία και αναλύσεις. 

2.2.25 Η φροντίδα για την εμπρόθεσμη απόδοση του 
Φόρου Μισθωτών Υπηρεσιών (Φ.Μ.Υ.) και των εισφορών 
ΙΚΑ και λοιπών Ασφαλιστικών Ταμείων, καθώς και η σύ¬ 
νταξη των σχετικών ονομαστικών καταστάσεων. 

2.2.26 Η εμπρόθεσμη απόδοση των κρατήσεων και ει¬ 
σπράξεων υπέρ τρίτων και η υποβολή, σύ μφωνα με το νό¬ 
μο, των φορολογικών στοιχείων. 

2.2.27 Η υποβολή της ετήσιας δήλωσης φορολογίας ει¬ 
σοδήματος της Εταιρείας στην αρμόδια Δ.Ο.Υ. 

2.2.28 Η έκδοση των ετησίων φορολογικών βεβαιώσε¬ 


ων αποδοχών του προσωπικού της Εταιρείας και των βε¬ 
βαιώσεων αποζημίωσης των μελών του Δ.Σ. για συμμετο¬ 
χή στο Δ.Σ. της Εταιρείας. 

2.2.29 Επεξεργασία και υποβολή όλων των απαραίτη¬ 
των στοιχείων στο Διευθύνοντα Σύμβουλο για τη σύνταξη 
των εκθέσεων Προϋπολογισμού, Απολογισμού και Ισολο¬ 
γισμού της Εταιρείας. 

2.2.30 Η σύνταξη κάθε οικονομικής μελέτης της Εται¬ 
ρείας, καθώς και η έκδοση σχετικών ενημερωτικών ση¬ 
μειωμάτων, για την ενημέρωση των υπηρεσιακών παρα¬ 
γόντων τους και που αφορούν, ειδικότερα, στα οικονομι¬ 
κά στατιστικά στοιχεία τους, με τη μορφή, δαπανών κατά 
δραστηριότητα και δαπανών κατά είδος. 

2.2.31 Η συστηματική παρακολούθηση και μέριμνα για 
τη σύνταξη αιτήσεων χρηματοδότησης από τα Διαρθρω¬ 
τικά Ταμεία της Ε.Ε., η επιμέλεια για τη συμμετοχή της 
Εταιρείας στα προγράμματάτους και η παρακολούθηση 
της εισροής αυτών των πόρων στην Εταιρεία. 

2.2.320 έλεγχος και η καταβολή των ανταποδοτικών τε¬ 
λών, τελών φωτισμού, τηλεφώνου, ύδρευσης, κτλ. 

2.3 Στο Τμήμα Οργάνωσης: 

2.3.1 Η μέριμνα για τη μελέτη, σύνταξη, τροποποίηση 
και συμπλήρωση οργανισμών και κανονισμών, που αφο¬ 
ρούν στην εταιρεία, καθώς και για την έκδοση σχετικών 
οδηγιών και εγκυκλίων, για την εφαρμογή τους. 

2.3.2 Ο εντοπισμός, η μελέτη και εισήγηση, για την επί¬ 
λυση προβλημάτων οργάνωσης και λειτουργίας όλων 
των μονάδων της εταιρείας, καθώς και η ευθύνη για τη 
βελτίωση του παρόντος Οργανισμού της Εταιρείας. 

2.3.3 Η μελέτη, κατάρτιση και εισήγηση για την έκδοση, 
απλοποίηση ή συμπλήρωση και, γενικά, τροποποίηση των 
σχετικών με λειτουργικά θέματα κανονισμών, εγχειριδίων, 
οδηγιών και λοιπών ρυθμίσεων, λειτουργικού χαρακτήρα. 

2.3.4 Η επεξεργασία θεμάτων σχετικών με τις προϋπο¬ 
θέσεις εφαρμογής νέων συστημάτων, η τήρηση των δια¬ 
δικασιών, για την ανάπτυξη νέων συστημάτων και η υπο¬ 
στήριξη των Υπηρεσιών, κατά την εισαγωγή και εφαρμο¬ 
γή τους. 

2.3.5 Η μελέτη των μέσων, των συνθηκών και μεθόδων 
εργασίας. 

2.3.6 Η μέριμνα για την ανάπτυξη Προϋπολογιστικού 
Συστήματος, που να εξασφαλίζει, αυτόματα, στη Διοίκη¬ 
ση της Εταιρείας, καθώς και στους Υπεύθυνους των Μο¬ 
νάδων της Εταιρείας, τα αναγκαία στοιχεία διοίκησης και 
ελέγχου, τόσο των προς επίτευξη στόχων, όσο και των μέ¬ 
σων ή πόρων, που θέτονται στη διάθεσή τους, για την επί¬ 
τευξη αυτών των στόχων. 

Άρθρο 4 

Δ/νση Λιμενικών Υπηρεσιών 

1. Η Διεύθυνση Λιμενικών Υπηρεσιών συγκροτείται από 
τα εξής Τμήματα: 

1.1 Τμήμα Λιμενικής Υποστήριξης 

1.2 Τμήμα Προμηθειών 

2. Οι αρμοδιότητες της Διεύθυνσης Λιμενικών Υπηρε¬ 
σιών κατανέμονται μεταξύ των Τμημάτων της , όπως πιο 
κάτω: 

2.1 Στο Τμήμα Λιμενικής Υποστήριξης: 

2.1.1 Η κατάρτιση προγραμμάτων και προδιαγραφών 
και τεχνικών οδηγιών συντήρησης του εξοπλισμού της 
Εταιρείας, η μελέτη εφαρμογής νέωντεχνολογιών, σε συ- 

νεργασία με τις ενδιαφερόμενες υπηρεσίες της, καθώς 
και ο έλεγχος της τήρησης των προγραμμάτων και οδη¬ 
γιών αυτών. 

2.1.2 Η σύνταξη προδιαγραφών, για την προμήθεια εξο¬ 
πλισμού της εταιρείας, καθώς και η διαχείριση, προς την 
πλευρά των κατασκευαστών, θεμάτων που αφορούν στη 
θεραπεία παρατηρηθεισών ανωμαλιών. 

2.1.3 Η μελέτη για τη βελτιστοποίηση των μεθόδων συ¬ 
ντήρησης, επισκευής, πρόβλεψης των αναλώσεων, κτλ. 

2.1.4 0 χειρισμός θεμάτων επίλυσης κάθε είδους τεχνι¬ 
κών, ηλεκτρολογικών και ηλεκτρονικών προβλημάτων 
της Εταιρείας, καθώς και ζητημάτων μετατροπής στοιχεί¬ 
ων παγίου εξοπλισμού της ή υιοθέτησης τρόπου επισκευ¬ 
ής, ο οποίος αποσκοπεί στη βελτίωση του εξοπλισμού. 

2.1.5 Η μέριμνα για την ανάπτυξη και συντήρηση συ¬ 
στήματος κωδικοποίησης ανταλλακτικών / υλικών (Α/Υ) 
της Εταιρείας, καθώς και η άσκηση τεχνικής πολιτικής 
υποστήριξης των προμηθειών, μέσω αυτής της κωδικο¬ 
ποίησης Α/Υ. 

2.1.6 Η προτυποποίηση του χρησιμοποιουμένου υλικού 
και η διερεύνηση της καταλληλότητας και οικονομικότη- 
τας των χρησιμοποιουμένων ή δυνατόν να χρησιμοποιη¬ 
θούν Α/Υ της Εταιρείας. 

2.1.7 Ο χειρισμός, ενγένει, θεμάτων διαχείρισης καιπα- 
ροχής υπηρεσιών εξυπηρέτησης προς το επιβατικό κοι¬ 
νό, τα πλοία, καθώς και προς κάθε χρήστη των υπηρεσιών 
των λιμενικών εγκαταστάσεων της Εταιρείας. 

2.1.8 Ο χειρισμός θεμάτων λιμενικής εξυπηρέτησης 
των πλοίων, που προσδένουν σε χώρους ευθύνης της 
Εταιρείας και, συγκεκριμένα, ο προγραμματισμός της θέ¬ 
σης πρόσδεσης και παραβολής τους. 

2.1.9 Ο χειρισμός θεμάτων φορτοεκφόρτωσης, παρα¬ 
λαβής και παράδοσης εμπορευμάτων. 

2.1.10 Η ορθολογική εκμετάλλευση των υπαίθριων και 
στεγασμένων αποθηκευτικών χώρων και η εποπτεία της 
διαχείρισης αποθηκών εμπορευμάτων, καθώς και η μέρι¬ 
μνα διάθεσης Σημειωτών, για τις εργασίες παραλαβής και 
παράδοσης εμπορευμάτων. 

2.1.11 Η παραλαβή, διαχείριση και παράδοση των εμπο¬ 
ρευμάτων, προέλευσης εξωτερικού, που αποθέτονται για 
προσωρινή αποθήκευση στους στεγασμένους και υπαί¬ 
θριους αποθηκευτικούς χώρους ή μεταφορτώνονται από 
τηνπεριοχή ευθύνη της, καθώς και η διενέργεια κάθε σχε¬ 
τικής, με αυτά, διαδικασίας. 

2.1.12 Η παρακολούθηση των φορτώσεων και μετα- 
φορτώσεων των εγχωρίων, για εξαγωγή, προϊόντων, που 
διεξάγονται στην περιοχή ευθύνης της Εταιρείας, από 
χερσαία ή θαλάσσια μέσα, καθώς και η διαχείριση και μέ¬ 
ριμνα για την προστασία, όσων από αυτά αποθέτονται, 
μέχρι να φορτωθούν σε στεγασμένους ή υπαίθριους χώ¬ 
ρους ή στα κρηπιδώματα του λιμένα και η διενέργεια κά¬ 
θε σχετικής, με αυτά, διαδικασίας. 

2.1.13 Η διενέργεια κάθε διατύπωσης που αφορά σε 
εμπορεύματα, τα οποία διακινούνται από την περιοχή ευ¬ 
θύνης της Εταιρείας και προβλέπεται από τις τελωνιακές 
διατάξεις, καθώς και η βεβαίωση των σχετικών τελωνια- 
κών παραβάσεων. 

2.1.14 Ο χειρισμός θεμάτων κατά δηλωτικό μεταφορι¬ 
κού μέσου, με τα διαχειριστικά και οικονομικά στοιχεία 
των διακινουμένων, από την περιοχή ευθύνης της Εται¬ 
ρείας, εμπορευμάτων και η καταγραφή, τήρηση και υπο¬ 
βολή, αρμοδίως, σχετικών στατιστικών στοιχείων στις αρ¬ 
μόδιες υπηρεσίες, καθώς και η έκδοση χρεωστικών ση¬ 


μειωμάτων και η παροχή στοιχείων προς το Τμήμα Οικο¬ 
νομικών, για τη βεβαίωση και είσπραξη των ανάλογων δι¬ 
καιωμάτων της Εταιρείας. 

2.1.15 Η κήρυξη ως αζήτητων, σύμφωνα με τον οικείο Κα¬ 
νονισμό, των εμπορευμάτων, που δεν παρέλαβαν οι δικαι¬ 
ούχοι παραλήπτες, μέσα στις προβλεπόμενες προθεσμίες. 

2.1.16 Η μέριμνα για τη μεταφορά των αζήτητων εμπο¬ 
ρευμάτων από τους χώρους προσωρινής αποθήκευσής 
τους στις αποθήκες αζήτητων ή η διαχειριστική παρακο¬ 
λούθηση των εμπορευμάτων, που κηρύχτηκαν αζήτητα, 
αλλά δεν μεταφέρθηκαν σε αποθήκες αζήτητων και πα¬ 
ραμένουν στους χώρους αρχικής απόθεσής τους. 

2.1.17 Η καταγραφή κάθε πλοίου ή πλωτού ναυπηγήμα¬ 
τος, που καταπλέει ή αποπλέει στη θαλάσσια περιοχή ευ¬ 
θύνης της Εταιρείας, καθώς και ο καθορισμός της θέσης 
και του τρόπου προσόρμισης και παραβολής του. 

2.1.18 Η ευθύνη για την αναγκαστική μεθόρμιση κάθε 
πλωτού μέσου, που καταλαμβάνει, χωρίς έγκριση, θέση 
για άλλα πλωτά μέσα ή τις ανάγκες του λιμανιού. 

2.1.190 έλεγχος και η καταγραφή των πλοίων, που επι¬ 
σκευάζονται ή βρίσκονται σε παροπλισμό ή σε αργία στην 
περιοχή ευθύνης της Εταιρείας και η καταγραφή, τήρηση 
και υποβολή, αρμοδίως, σχετικών στατιστικών και κοστο- 
λογικών στοιχείων στις αρμόδιες υπηρεσίες. 

2.1.20 Η ορθολογική χρήση, εκμετάλλευση και αποτε¬ 
λεσματική επίβλεψη της λειτουργίας των κάθε είδους 
πλωτών μέσων και ναυπηγημάτων της Εταιρείας, ο εξο¬ 
πλισμός των λιμένων με ναύδετα, παραβλήματα, δέ- 
στρες, σημαντήρες, κτλ., καθώς και η μέριμνα για τη δια¬ 
τήρησή τους σε άριστη κατάσταση λειτουργίας. 

2.1.21 Η ορθολογική χρήση και η αποτελεσματική εκμε¬ 
τάλλευση και επίβλεψη της λειτουργίας των μονίμων και 
πλωτών δεξαμενών της Εταιρείας, καθώς και η μέριμνα 
για τη συνεχή διατήρησή τους σε άριστη κατάσταση λει¬ 
τουργίας. 

2.1.22 Η ορθολογική χρήση, η αποτελεσματική εκμε¬ 
τάλλευση και επίβλεψη της λειτουργίας των χώρων των 
επιβατικών σταθμών και η μέριμνα για τη διατήρησή τους 
σε άριστη κατάσταση λειτουργίας και εξυπηρέτησης του 
επιβατικού κοινού. 

2.1.23 Η μέριμνα για την αποτελεσματική φύλαξη των 
χώρων των επιβατικών σταθμώντης Εταιρείας από κινδύ¬ 
νους πυρκαγιάς, κλοπής, φθοράς, κτλ. 

2.1.24 Ο έλεγχος και η φροντίδα καθαριότητας των κοι¬ 
νόχρηστων χώρων και ο προγραμματισμός και έλεγχος 
εργασίας των εντεταλμένων υπαλλήλων, καθώς και η διά¬ 
θεση των μέσων, για το έργο αυτό. 

2.1.25 Η επιτήρηση και ο έλεγχος ατόμων και οχημάτων, 
που εισέρχονται, εξέρχονται ή κυκλοφορούν στους χώ¬ 
ρους της Εταιρείας, καθώς και η απαγόρευση εισόδου 
ατόμων και οχημάτων σε αυτούς, σύμφωνα με τις σχετι¬ 
κές κείμενες διατάξεις. 

2.1.26 Η μέριμνα χορήγησης αδειών, για την άσκηση 
επαγγέλματος στους χώρους της Εταιρείας, καθώς και 
αδειών εισόδου αυτοκινήτων ή άλλων τροχοφόρων στους 
ίδιους χώρους, σύμφωνα με τις σχετικές κείμενες διατάξεις. 

2.1.27 Ο χειρισμός θεμάτων τουριστικών λιμένων (Μα¬ 
ρίνας), καθώς και η μέριμνα κατάρτισης, σε συνεργασία 
με άλλες αρμόδιες υπηρεσίες της Εταιρείας, των σχετι¬ 
κών συμβολαίων πελατών και η παρακολούθησή τους. 

2.1.28 Η μέριμνα για την άριστη λειτουργία καταδυτικού 
συνεργείου και την ανέλκυση βυθισμένων, στο λιμένα ευθύ¬ 
νης της Εταιρείας, εμπορευμάτων και λοιπών αντικειμένων. 

2.1.29 Η επεξεργασία και εισήγηση πολιτικών τεχνικής 
υποστήριξης και ασφάλειας της Εταιρείας, καθώς και η σύ¬ 
νταξη μονίμων οδηγιών, για την αποτελεσματική εφαρμο¬ 
γή τους και το συστηματικό έλεγχο της εφαρμογής τους. 

2.1.30 Η ορθολογική χρήση και η αποτελεσματική εκμε¬ 
τάλλευση και επίβλεψη της λειτουργίας των περιφερεια¬ 
κών λιμένων της χερσαίας ζώνης λιμένα της Εταιρείας, 
καθώς και η μέριμνα για τη συνεχή διατήρησή τους σε άρι- 
στη κατάσταση λειτουργίας και εξυπηρέτησης του επιβα¬ 
τικού κοινού. 

2.1.31 Η μέριμνα για την ασφάλεια του προσωπικούτης 
Εταιρείας και η παρακολούθηση και φροντίδα εφαρμο¬ 
γής και τήρησης των αναγκαίων μέτρων προστασίας 
τους, καθώς και για την προστασία των εγκαταστάσεων, 
του υλικού της Εταιρείας και όλων των χώρων της, κτλ. 

2.1.32 Η τήρηση του πρωτοκόλλου και του αρχείου της 
Δ/νσης, καθώς και, ενγένει, της λειτουργικής εξυπηρέτη¬ 
σης και επικουρία της, στα θέματα της αρμοδιότητάς της. 

2.2 Στο Τμήμα Προμηθειών 

2.2.1 Ο σχεδιασμός της Διαχείρισης Αποθεμάτων, που 
θα εξασφαλίζουν τη διαρκή ύπαρξη στις αποθήκες της 
Εταιρείας των αναγκαίων υλικών, με τους οικονομικότε¬ 
ρους όρους και σύμφωνα με το σχετικό Κανονισμό Προ- 
μηθειώντης, καθώς και η διεύθυνση και ο έλεγχος της λει¬ 
τουργίας του συστήματος αποθήκευσής της, για την 
απρόσκοπτη λειτουργία του και τη διάθεση των υλικών 
αυτών, σύμφωνα με τις ανάγκες της. 

2.2.2 Η διαμόρφωση του Ενιαίου Προγράμματος Προ¬ 
μηθειών της Εταιρείας, η εφαρμογή του, σύμφωνα με τις 
προδιαγραφές και τον Κανονισμό Προμηθειών της, η κα¬ 
τάρτιση των όρων και τευχών δημοπράτησης και σύμβα¬ 
σης, η προκήρυξη και δημοσίευση στον τύπο δημόσιων 
διαγωνισμών προμήθειας υλικών, η κατακύρωση των 
προμηθειών, σύμφωνα με τις προβλεπόμενες διαδικα¬ 
σίες, η αποστολή προσκλήσεων στους αναδόχους για την 
υπογραφή συμβάσεων και εγγράφων ανάθεσης παραγ¬ 
γελιών από κατακυρώσεις πρόχειρων ή δημόσιων διαγω¬ 
νισμών, η συστηματική παρακολούθηση της εφαρμογής 
των όρων των σχετικών συμβάσεων, ο χειρισμός όλων 
των σχετικών με τις προμήθειες θεμάτων, προκαταβο¬ 
λών, δασμών, ασφαλίστρων, απαλλαγών, εκτελωνισμού, 
συναλλαγματικών διαδικασιών, κτλ. 

2.2.3 Η σύνταξη τεχνικών και συγκριτικών μελετών σκο¬ 
πιμότητας, σχετικές με τις προμήθειες της Εταιρείας και 
την καταλληλότητα των προδιαγραφών τους. 

2.2.4 Ο χειρισμός θεμάτων προμηθειών υλικού και πα¬ 
ροχών υπηρεσιών από τρίτους, που περιλαμβάνονται ή 
όχι στο Ενιαίο Πρόγραμμα Προμηθειών, από το εξωτερι¬ 
κό ή το εσωτερικό, με δημόσιο διαγωνισμό ή απευθείας 
ανάθεση ή με πρόχειρους διαγωνισμούς ή με συλλογή 
προσφορών, όπως προβλέπεται και από τον Κανονισμό 
Προμηθειώντης Εταιρείας, καθώς καιτηςλήψηςτων σχε¬ 
τικών, κατά περίπτωση, εγκρίσεων, μέσα στο πλαίσιο των 
αποφάσεων της Διοίκησης. 

2.2.5 Η κατάρτιση των οικονομικών και λοιπών όρωντων 
δημοπρατήσεων και συμβάσεων, σε συνεργασία με το 
Τμήμα Οικονομικού, η κατακύρωση των προμηθειών, 
σύμφωνα με τις προβλεπόμενες διαδικασίες, καθώς και η 
παρακολούθηση πιστής εφαρμογής των όρων των σχετι¬ 
κών συμβάσεων. 

2.2.6 Η μέριμνα, σε συνεργασία με το Τμήμα Οικονομι¬ 
κού, για τη λογιστική παρακολούθηση, κατά ποσότητα και 


αξία των αποθεμάτων και η τήρηση της διαδικασίας κο¬ 
στολόγησης των εισαγομένων, στις αποθήκες, υλικών. 

2.2.7 Η παρακολούθηση και συγκριτική μελέτη του κό¬ 
στους εισαγωγής των υλικών στις αποθήκες, σε συνερ¬ 
γασία με το Τμήμα Οικονομικού. 

2.2.8 Η τήρηση των διαδικασιών κοστολόγησης των ει- 
σαγομένων, στις αποθήκες, υλικών (καινούριων, από επι¬ 
σκευή ή από ιδιοκατασκευή). 

2.2.9 Ο προγραμματισμός και η φροντίδα προμήθειας 
των αναγκαίων, για τις μονάδες της Εταιρείας, επίπλων, 
μηχανών και συσκευών γραφείου, γραφικής ύλης και κά¬ 
θε λογής υπηρεσιακών εντύπων, υλικού , κτλ. 

2.2.10 Η προεκτίμηση της δαπάνης, για συγκεκριμένα 
αιτούμενα υλικά και η υπόδειξη των δυνατών προμηθευ¬ 
τών, καθώς και των προβλεπομένων, από τον Κανονισμό, 
διαδικασιών προμήθειας (Δημόσιος διαγωνισμός, Πρό¬ 
χειρος, κτλ). 

2.2.11 Η φροντίδα για την παραλαβή των προμηθειών 
της Εταιρείας, καθώς και για τη λήψη των κατάλληλων μέ¬ 
τρων διατήρησής τους, στις αποθήκες της, σε άριστη κα¬ 
τάσταση. 

2.2.12 Η μέριμνα, σε συνεργασία με το Τμήμα Οικονομι¬ 
κού, για το σχεδίασμά των περιοδικών και έκτακτων απο- 
γραφών των αποθηκών της Εταιρείας και τον έλεγχο των 
σχετικών αποτελεσμάτων τους. 

2.2.13 Η μέριμνα, σε συνεργασία με το Τμήμα Οικονομι¬ 
κού, για έρευνα αγοράς, τη συνεχή διεύρυνση της γνώ¬ 
σης των πηγών διάθεσης των υλικών, που χρησιμοποιεί η 
Εταιρεία, τη συντήρηση Μητρώου Υλικών και Προμηθευ¬ 
τών, καθώς και την ανάπτυξη και εφαρμογή Συστήματος 
αξιολόγησης Προμηθειών. 

2.2.140 έλεγχος και η προώθηση, προς το Τμήμα Οικο¬ 
νομικού, των παραστατικών των διαφόρων δαπανών, κα¬ 
θώς και των σχετικών τιμολογίων, για την πληρωμή τους. 

2.2.15 Η μέριμνα για τη συγκρότηση Επιτροπών διενέρ¬ 
γειας των Δημοσίων Διαγωνισμών και αξιολόγησης των 
σχετικών προσφορών, καθώς και Επιτροπών παραλαβής 
υλικών, επιστροφής υλικών και πρόχειρων διαγωνισμών, 
στις ειδικές περιπτώσεις, όπου απαιτείται. 

2.2.16 Η μέριμνα για την εκποίηση των άχρηστων υλι¬ 
κών της Εταιρείας. 

Άρθρο 5 

Διεύθυνση Ανάπτυξης και Περιουσίας 

1. Η Διεύθυνση Ανάπτυξης και Περιουσίας συγκροτεί¬ 
ται από τα εξής Τμήματα: 

1.1 Τμήμα Εκμετάλλευσης και Μάρκετινγκ 

1.2 Τμήμα Μελετών και Έρευνας 

2. Οι αρμοδιότητες της Διεύθυνσης Ανάπτυξης και Πε¬ 
ριουσίας κατανέμονται μεταξύ των Τμημάτων της όπως 
πιο κάτω: 

2.1 Στο Τμήμα Εκμετάλλευσης και Μάρκετινγκ 

2.1.1 Η μελέτη και προώθηση της ανάπτυξης και εκμε¬ 
τάλλευσης των περιουσιακών στοιχείων (κινητών και ακι¬ 
νήτων), των οποίων η Εταιρεία έχει την κυριότητα ή τη 
χρήση και εκμετάλλευση. 

2.1.2 Η ευθύνη υλοποίησης των διαδικασιών παραχώρη¬ 
σης κινητών και ακινήτων περιουσιακών στοιχείωντης Εται¬ 
ρείας σε τρίτους, σύμφωνα με την ισχύουσα νομοθεσία. 

2.1.3 Η μελέτη και προώθηση της ανάπτυξης και εκμε¬ 
τάλλευσης των παρεχομένων υπηρεσιών από την Εταιρεία. 

2.1.4 Η συστηματική διερεύνηση των αναγκών και επιθυ- 

μιών των πελατών και των δυνητικών πελατών, σε σχέση με 
τις θαλάσσιες μεταφορές και τις παρεχόμενες υπηρεσίες 
προς αυτούς από την Εταιρεία, η οργάνωση και εκτέλεση 
σχετικών ερευνών, κατά τον προσφορότερο τρόπο, η ανά¬ 
λυση των αποτελεσμάτων και η υποβολή σχετικών εισηγή¬ 
σεων και προτάσεων προς τη Διοίκηση της Εταιρείας. 

2.1.5 Η μέριμνα, ιδιαίτερα, σε συνεργασία μετά Τμήμα¬ 
τα Οικονομικών και Προμηθειών, για έρευνα αγοράς και 
τη συνεχή διεύρυνση της σχετικής γνώσης των πηγών 
πληροφόρησης της Εταιρείας, προς την κατεύθυνση της 
αποτελεσματικότερης λειτουργίας τους. 

2.1.6 Γενικά, η διεξαγωγή ερευνών και μετρήσεων, που 
αφορούν στις λειτουργίες και παρεχόμενες υπηρεσίες 
της Εταιρείας και η συλλογή των απαραιτήτων στοιχείων, 
που θα βοηθήσουν στη βελτίωση και την ορθολογικότερη 
εκμετάλλευσή τους. 

2.2 Στο Τμήμα Μελετών και Έρευνας 

2.2.1 Εκπόνηση μελετών που έχουν σχέση με τις αρμο¬ 
διότητες της Διεύθυνσης Λιμενικών Υπηρεσιών. 

2.2.2 Εκπόνηση (με ίδια μέσα ή με ανάθεση σε τρίτους) 
του Στρατηγικού Σχεδίου της Εταιρείας, του Επιχειρη¬ 
σιακού Σχεδίου της και του ΜαείθΓ ΡΙαπ του λιμένος. 

2.2.3 Ανάθεση ερευνητικών μελετών αγοράς και μάρκε¬ 
τινγκ, σε σχέση μετιςπροσφερόμενες υπηρεσίες απάτην 
Εταιρεία ή με υπηρεσίες υπό διερεύνηση για προσφορά. 

2.2.4 Η μηχανοργάνωση και μηχανογράφηση των δια¬ 
φόρων διαδικασιών (συστημάτων) των Υπηρεσιών και η 
ευθύνη της επεξεργασίας των προγραμμάτων των μηχα¬ 
νογραφικών εφαρμογών. 

2.2.5 Η ανάπτυξη νέων μηχανογραφικών εφαρμογών 
και η υποστήριξη της εισαγωγής τους στις Υπηρεσίες, 
καθώς και η συντήρηση και βελτίωση των υφισταμένων 
εφαρμογών. 

2.2.6 Η μέριμνα για την υποστήριξη και καλή λειτουργία 
και εκμετάλλευση του μηχανογραφικού εξοπλισμού. 

2.2.7 Η πρόβλεψη για έγκαιρη προμήθεια μηχανογρα¬ 
φικών εντύπων και άλλων αναλωσίμων υλικών, καθώς και 
η έκδοση των σχετικών εντολών πληρωμής, για μισθώμα¬ 
τα και συντήρηση μηχανογραφικού εξοπλισμού. 

2.2.8 Η τήρηση του πρωτοκόλλου και του αρχείου της 
Δ/νσης, καθώς και, εν γένει, της λειτουργικής εξυπηρέτη¬ 
σης και επικουρία της, στα θέματα της αρμοδιότητάς της. 

Άρθρο 6 

Δ/νση Τεχνικών Υπηρεσιών 

1. Η Δ/νση Τεχνικών Υπηρεσιών συγκροτείται από τα 
εξής τμήματα: 

1.1 Τμήμα Τεχνικών Μελετών και Προστασίας του Περι¬ 
βάλλοντος 

1.2 Τμήμα Έργων 

2. Οι αρμοδιότητες της Διεύθυνσης Τεχνικών Υπηρε¬ 
σιών κατανέμονται μεταξύ των Τμημάτων της, όπως πιο 
κάτω: 

2.1 Στο Τμή μα Τεχνικών Μελετών και Π ροστασίας Περι¬ 
βάλλοντος. 

2.1.1 Η μελέτη και ο καθορισμός τεχνικών προδιαγρα¬ 
φών των οικοδομικών έργων και των οικοδομικών εργα¬ 
σιών συντήρησης, τροποποίησης, επέκτασης των εγκα¬ 
ταστάσεων, κτλ. 

2.1.2 Η εκπόνηση μελετών οικοδομικών έργων μέχρι και 
τη σύνταξη του προϋπολογισμού τους, με ίδια μέσα ή με 
ανάθεση σε τρίτους. 


2.1.3 Η επίβλεψη της εκπόνησης μελετών οικοδομικών 
έργων από τρίτους, σύμφωνα με την ισχύουσα νομοθεσία. 

2.1.4 Η μελέτη και ο καθορισμός τεχνικών προδιαγρα¬ 
φών των Η/Μ έργων και των Η/Μ εργασιών συντήρησης, 
τροποποίησης, επέκτασης των εγκαταστάσεων, κτλ. 

2.1.5 Η εκπόνηση μελετών Η/Μ έργων μέχρι και τη σύ¬ 
νταξη του προϋπολογισμού τους, με ίδια μέσα ή με ανά¬ 
θεση σε τρίτους. 

2.1.6 Η επίβλεψη της εκπόνησης μελετών Η/Μ έργων 
από τρίτους, σύμφωνα με την ισχύουσα νομοθεσία. 

2.1.7 Η διαχείριση θεμάτων, που ανάγονται στην έκδο¬ 
ση οικοδομικών αδειών και αδειών λειτουργίας των εγκα¬ 
ταστάσεων της Εταιρείας. 

2.1.8 Η σύνταξη των διακηρύξεων, των τεχνικών περι¬ 
γραφών, με βάση σχετικές μελέτες, καθώς και η τήρηση 
των διαδικασιών ανάθεσης εκπόνησης μελετών και εκτέ¬ 
λεσης έργων από τρίτους, για λογαριασμό της Εταιρείας 
(δημοπρασίες, προώθηση στα αρμόδια όργανα για κατα- 
κύρωση, υπογραφή συμβάσεων, κτλ.). 

2.1.9 Η διαχείριση, εν γένει, όλων των θεμάτων ανάθε¬ 
σης μελετών και έργων. 

2.1.10 Ο χειρισμός θεμάτων συμβατότητας των λει¬ 
τουργιών της Εταιρείας με τις απαιτήσεις για την προ¬ 
στασία του περιβάλλοντος. 

2.1.11 Η ευθύνη για τη σχεδιαστική εξυπηρέτηση (σχέ¬ 
δια Πολιτικού Μηχανικού, Τοπογράφου, Αρχιτέκτονα, 
Μηχανολόγου, Χημικού κτλ.) του συνόλου της Εταιρείας, 
με τις οδηγίες της Δ/νσης. 

2.1.12 Ο καθορισμός τεχνικών προδιαγραφών των έρ¬ 
γων ανάπτυξης της Εταιρείας, καθώς και των έργων λει¬ 
τουργικής σημασίας (συντήρηση, τροποποίηση, επέκτα¬ 
ση εγκαταστάσεων, κτλ.) και ο σχετικός προγραμματι¬ 
σμός εκτέλεσής τους. 

2.1.13 Η ευθύνη της έκδοσης ή ανανέωσηςτων αδειών λει- 
τουργίαςτωνεγκαταστάσεωντης Εταιρείας καιη επικουρία 
στις εκτιμήσεις ζημιών σε κατασκευές ή εξοπλισμούς τρί¬ 
των, που προκλήθηκαν με υπαιτιότητα της Εταιρείας. 

2.1.14 Η ευθύνη οργάνωσης και τήρηση αρχείου τωντε- 
χνικών σχεδίων. 

2.1.15 Η τεχνική συνδρομή στο έργο των Επιτροπών 
Παραλαβής Α/Υ, η παράσταση στις παραλαβές των υλι¬ 
κών, η ανάπτυξη και εφαρμογή ή καθοδήγηση, για την 
εφαρμογή μεθόδων ελέγχου και ποιότητας των παρα- 
λαμβανομένων υλικών. 

2.1.16 Η εισήγηση για τις ανάγκες σε οικοδομικά υλικά 
και εξοπλισμό της Εταιρείας, σύμφωνα με το σχετικό πρό¬ 
γραμμα. 

2.1.17 Η τήρηση του πρωτοκόλλου και του αρχείου της 
Δ/νσης, καθώς και, εν γένει, της λειτουργικής εξυπηρέτη¬ 
σης και επικουρία της, στα θέματα της αρμοδιότητάςτης. 

2.2 Στο Τμήμα Έργων 

2.2.1 Η ευθύνη για την οργάνωση και ο έλεγχος εφαρ¬ 
μογής των προβλεπομένων διαδικασιών εκτέλεσης των 
έργων της Εταιρείας, με βάση την ισχύουσα νομοθεσία. 

2.2.2 Η προκοστολόγηση των έργων, η σχετική εισήγη¬ 
ση, η σύνταξη περιοδικών πιστοποιήσεων, η εισήγηση και 
έγκριση σχετικών πληρωμών, η παρακολούθηση του κό¬ 
στους των έργων, η ερμηνεία και ο έλεγχος των αποκλί¬ 
σεων, σε σχέση με το προϋπολογισθέν και εγκριθέν έργο 
και η σχετική εισήγηση ή λήψη μέτρων, για τυχόν διορθω¬ 
τικές παρεμβάσεις. 

2.2.3 Η συστηματική παρακολούθηση της γενικής κα- 

τάστασης του πάγιου και κινητού εξοπλισμού της Εται¬ 
ρείας και η επεξεργασία, πρωτογενώς, συλλεγομένων 
πληροφοριών, για τις ακολουθούμενες μεθόδους συντή¬ 
ρησης του, καθώς και των αποτελεσμάτων τους. 

2.2.4 Ο συντονισμός, ο έλεγχος εφαρμογής προγραμ- 
ματισθεισών ενεργειών, για την εκτέλεση έργων, καθώς 
και η επίβλεψη για την τήρηση των χρονικών και ποιοτικών 
προτύπων. 

2.2.5 Η σύνταξη προγραμμάτων συντήρησης και επι¬ 
σκευών των έργων, καθώς και η συστηματική παρακο¬ 
λούθηση της χρονικής και οικονομικής εξέλιξης των υπό 
εκτέλεση έργων, εισηγούμενη τη λήψη κατάλληλων μέ¬ 
τρων, σε περίπτωση καθυστέρησης ή υπέρβασης. 

2.2.6 Η τήρηση των διαδικασιών επίβλεψης των οικοδο¬ 
μικών και συναφών (οδοποιία, κτλ.) έργων, που εκτελού- 
νται από τρίτους (πρωτόκολλο εγκατάστασης, επιμετρή¬ 
σεις, πιστοποιήσεις λογαριασμού, κτλ.). 

2.2.7 Η τήρηση των διαδικασιών επίβλεψης των Η/Μ έρ¬ 
γων, που εκτελούνται από τρίτους (πρωτόκολλο εγκατά¬ 
στασης, επιμετρήσεις, πιστοποιήσεις λογαριασμού, κτλ.). 

2.2.8 Η μέριμνα γενικά, για τη συντήρηση και επισκευή 
των εγκαταστάσεων της Εταιρείας. 

Άρθρο 7 

Γ ραμματεία Διοίκησης 

Οι αρμοδιότητες της Γραμματείας Διοίκησης είναι: 

1. Η λειτουργική και γραμματειακή εξυπηρέτηση του 
Δ/ντος Συμβούλου της Εταιρείας, με τη διεκπεραίωση της 
αλληλογραφίας του και τη διακίνηση των εγγράφων του, 
την τήρηση αρχείου του, με διαβάθμιση κατά τη σημασία 
των σχετικών εγγράφων, καθώς και τη ρύθμιση των ακρο¬ 
άσεων, συσκέψεων και των υπηρεσιακών σχέσεων και 
επαφών του με τους αρμόδιους υπηρεσιακούς παράγο¬ 
ντες της Εταιρείας, αλλά και άλλων Υπηρεσιών, Οργανι¬ 
σμών, Υπουργείων, Τοπικών Αρχών, πελατών κτλ. 

2. Η λειτουργική και γραμματειακή εξυπηρέτηση των 
υπηρεσιακών συσκέψεων, ειδικών συνεδριάσεων συμ¬ 
βουλίων ή επιτροπών, στις οποίες συμμετέχει και μέλος 
της Διοίκησης. 

Άρθρο 8 

Νομική Υπηρεσία 

Οι αρμοδιότητες της Νομικής Υπηρεσίας είναι: 

1. Η υπεράσπιση των συμφερόντων της Εταιρείας σε 
όλα τα δικαστήρια, οποιασδήποτε δικαιοδοσίας, καθώς 
και η εξώδικη προστασία της. 

2. Η παραλαβή πάσης φύσης δικογράφων, που κοινο¬ 
ποιούνται στην Εταιρεία και η μέριμνα για την αποτελε¬ 
σματική διεκπεραίωση του σχετικού θέματος. 

3. Η συστηματική παρακολούθηση της νομοθεσίας και 
νομολογίας, που αφορούν στην Εταιρεία και η σχετική 
ενημέρωση των Υπηρεσιών της. 

4. Η νομική διερεύνηση και επεξεργασία των Σχεδίων 
Νόμων, Π.Δ/των, κανονισμών, κτλ., που προτείνονται από 
την Εταιρεία, καθώς, επίσης, των πάσης φύσης συμβάσε¬ 
ων με τρίτους. 

5. Η παροχή γνωματεύσεωνπροςτις Υπηρεσίεςτου Ορ¬ 
γανισμού και έκδοση σχετικών συμβουλών, κατευθύνσε¬ 
ων ή και οδηγιών προς αυτές. 

6. Η τήρηση, κοινού και εμπιστευτικού, πρωτοκόλλου, 
για την εισερχόμενη και εξερχόμενη αλληλογραφία της 
Νομικής Υπηρεσίας. 

7. Η επιμέλεια τήρησης αρχείων δικογραφιών, γνωμα¬ 


τεύσεων, τίτλων κυριότητας περιουσιακών στοιχείων της 
Εταιρείας, καθώς και της σχετικής με αυτόν νομοθεσίας 
και νομολογίας. 

8. Η τήρηση βιβλίων διακίνησης των δικογραφιών, από 
και προς τους χειριζόμενους αυτές δικηγόρους, καθώς 
και η μέριμνα συλλογής, από τις αρμόδιες Υπηρεσίες, του 
απαραίτητου αποδεικτικού υλικού, για την υπεράσπιση 
των υποθέσεων της Εταιρείας στα δικαστήρια. 

9. Η επιμέλεια παρακολούθησης των εκδιδομένων δικαστι¬ 
κών αποφάσεων, η λήψη κυρωμένων αντιγράφων τους και η 
ανάληψη, από τα δικαστήρια, του κατατεθέντος, σε αυτά, 
αποδεικτικού υλικού από τους δικηγόρους της Εταιρείας. 

10. Η μέριμνα για την εξόφληση καταστάσεων δικαστι¬ 
κών δαπανημάτων, στα οποία υποβλήθηκαν οι χειριζόμε- 
νοιτις υποθέσεις δικηγόροι της Εταιρείας. 

11. Η τήρηση των νομίμων διαδικασιών, για την καταβο¬ 
λή αποζημίωσης σε περιπτώσεις πρόκλησης ζημιάς από 
υπαιτιότητα οργάνωντης Εταιρείας σε περιουσιακά στοι¬ 
χεία τρίτων. 

12. Η διεκδίκηση αποζημίωσης, για πρόκληση ζημιάς 
από τρίτους σε περιουσιακά στοιχεία της Εταιρείας. 

Άρθρο 9 

Γ ραφείο Τύπου & Ενημέρωσης 

Οι αρμοδιότητες του Γ ραφείου Τύπου και Ενημέρωσης 
είναι: 

1. Η συνεχής ενημέρωση, επικοινωνία και δημιουργική 
συνεργασία με τους πελάτες - χρήστες, καθώς και η προ¬ 
βολή του έργου της Εταιρείας προς αυτούς, μέσω της 
υποστήριξης και προβολής διαφημιστικών μηνυμάτων. 

2. Η έντυπη ενημέρωση του προσφερομένου έργου 
εξυπηρέτησης των πελατών-χρηστών, καθώς καιτωνπα- 
ρεχομένων εξυπηρετήσεων της χερσαίας ζώνης λιμένα 
της Εταιρείας. 

3. Η συγκέντρωση τυχόν παραπόνων των πελατών - 
χρηστών και των συναλλασσομένων με την Εταιρεία και η 
διερεύνησή τους, μέσα σε εύλογο χρονικό διάστημα, κα¬ 
θώς και η μέριμνα σύνταξης σχετικών απαντητικών επι¬ 
στολών προς κάθε ενδιαφερόμενο. 

4. Η καλλιέργεια εποικοδομητικών σχέσεων με τους συ- 
ναλλασσομένους με την Εταιρεία και τους πολίτες, γενι¬ 
κότερα. 

5. Οι ανακοινώσεις Τύπου. 

6. Η συστηματική παρακολούθηση κάθε δημοσιεύμα¬ 
τος σχετικού με την Εταιρεία και η σχετική ενημέρωση 
του Προέδρου, του Δ/ντος Συμβούλου καιτων μελώντου 
Δ.Σ., όπως καιτων αρμοδίων υπηρεσιακών παραγόντων, 
καθώς και η μέριμνα για τη σύνταξη των αντιστοίχων απα¬ 
ντήσεων ή ανακοινώσεων, σύμφωνα με τις οδηγίες τους. 

7. Η μέριμνα για τη ψυχαγωγία του προσωπικού της Εται¬ 
ρείας, καθώς και η διοργάνωση σχετικών εκδηλώσεων. 

Άρθρο 10 

Γ ραμματεία Διοικητικού Συμβουλίου 

Οι αρμοδιότητες της Γ ραμματείας του ΔΣ είναι: 

1. Η λειτουργική και γραμματειακή εξυπηρέτηση του 
Προέδρου και των μελών του Δ.Σ., με τη διεκπεραίωση 
της αλληλογραφίας τους και, γενικά, τη διακίνηση των εγ¬ 
γράφων τους, την τήρηση σχετικού αρχείου τους, με δια- 
βάθμιση κατά τη σημασία των σχετικών εγγράφων, καθώς 
και τη ρύθμιση των ακροάσεων, συσκέψεων και, γενικά, 
των υπηρεσιακών σχέσεων και επαφών τους με τους αρ- 

μόδιους υπηρεσιακούς παράγοντες του Οργανισμού, αλ¬ 
λά και των άλλων Υπηρεσιών, Οργανισμών, Υπουργείων, 
Τοπικών Αρχών, πελατών, κτλ. 

2. Η μέριμνα για τη συγκέντρωση των, υπό συζήτηση, 
θεμάτων και η επιμέλεια για τη σύνταξη της ημερήσιας 
διάταξης των συνεδριάσεων του Δ.Σ., καθώς και η έγκαι¬ 
ρη ενημέρωση των μελών του και όσων υπηρεσιακών πα¬ 
ραγόντων συμμετέχουν σε αυτή, κατά περίπτωση, με τη 
διανομή της ημερήσιας διάταξης και των αντιστοίχων ει¬ 
σηγήσεων. 

3. Η τήρηση πρακτικών των συνεδριάσεων και αποφά¬ 
σεων του Δ.Σ. και η κοινοποίησή τους στις αρμόδιες υπη¬ 
ρεσίες της Εταιρείας, καθώς και σε κάθε ενδιαφερόμενο. 

4. Η αρμοδιότητα για την προετοιμασία και διεξαγωγή 
των Γ.Σ. του Οργανισμού και την κοινοποίηση των σχετικών 
πρακτικών και αποφάσεώντους σε κάθε ενδιαφερόμενο. 

Άρθρο 11 

Υπηρεσία Εσωτερικού Ελέγχου 

Οι αρμοδιότητες της Υπηρεσίας Εσωτερικού Ελέγχου 
είναι: 

1. Ο συστηματικός έλεγχος νομιμότητας των λογιστι¬ 
κών, διαχειριστικών και οικονομικών εργασιών, γενικά, 
που διεξάγονται από τις Υπηρεσίες της Εταιρείας. 

2. Η άντληση κάθε είδους στοιχείων από τις Υπηρεσίες 
της Εταιρείας, τα οποία θα της εξασφαλίζουν τη δυνατό¬ 
τητα άμεσης πρόσβασης, για την επιτόπια μελέτη και τον 
έλεγχο θεμάτων της αρμοδιότητάςτης. 

3. Η διενέργεια ενόρκων ή μη διοικητικών ανακρίσεων 
και εξετάσεων, ύστερα από σχετική αρμόδια παραγγελία. 

4. Γενικά ο διοικητικός, οικονομικός και διαχειριστικός 
έλεγχος των Υπηρεσιών της Εταιρείας. 

Άρθρο 12 

Οργανικές Θέσεις και Κατανομή 

Οι οργανικές θέσεις εργασίας που απαιτούνται για την 
κάλυψη των λειτουργιών και υπηρεσιών, όπως αυτές περι- 
γράφονται από τον παρόντα Κανονισμό με στόχο την απο¬ 
τελεσματική λειτουργία του Οργανισμού Αιμένος Λαυρίου 
ανέρχονται σε (46) σαράντα έξι και κατανέμονται ως εξής: 
ΠΕ Διοικητικού / Οικονομικού (3) τρεις θέσεις 
ΠΕ Μηχανικοί (4) τέσσερις θέσεις 
ΠΕ Πληροφορικής (1) μια θέση 
ΤΕ Πληροφορικής (1) μια θέση 
ΤΕ Διοικητικού / Λογιστικού (2) δύο θέσεις 
ΤΕ Μηχανικών (2) δύο θέσεις (άρθρο 9 παρ. 6 
Ν.3174/2003 - Α'205) 

ΔΕ Διοικητικών Γραμματέων (5) πέντε θέσεις 
ΔΕ Τεχνικών (5) πέντε θέσεις 
ΥΕ Βοηθητικού Προσωπικού (5) πέντε θέσεις 
Νομικός Σύμβουλος (1) μια θέση με έμμισθη εντολή. 

Άρθρο 13 

Κατανομή Οργανικών Θέσεων στις Υπηρεσίες - 
Προσόντα διορισμού. 

1. Η κατανομή των οργανικών θέσεων και αντίστοιχα, 
του προσωπικού στις Διευθύνσεις, στα Τμήματα, στα 
Γ ραφεία και στις Ανεξάρτητες Υπηρεσίες γίνεται με σχε¬ 
τική απόφαση Δ/ντος Συμβούλου. 

2. Προσόντα διορισμού στις προβλεπόμενες θέσεις εί¬ 


ναι τα οριζόμενα στο Π .Δ. 50/2001 (ΦΕΚ 39 Α'), όπως ισχύ¬ 
ει. Γιατη θέση του Νομικού Συμβούλου, προσόν ορίζεται 
η άσκηση δικηγορίας παρ’ Εφέταις. 

Άρθρο 14 
Στελέχωση 

1) Της Δ/νσης Διοικητικού και Οικονομικού πρόΐσταται 
υπάλληλοςτου κλάδου ΠΕΔιοικητικού-Οικονομικού 

2) Της Δ/νσης Λιμενικών Υπηρεσιών πρόΐσταται υπάλ¬ 
ληλοςτου κλάδου ΠΕ Οικονομικού 

3) Της Δ/νσης Ανάπτυξης και Περιουσίας πρόΐσταται 
υπάλληλοςτου κλάδου ΠΕ Οικονομικού ή ΠΕ Μηχανικών 
ή ΠΕ Πληροφορικής 

4) Της Δ/νσης Τεχνικών Υπηρεσιών πρόΐσταται υπάλλη¬ 
λος του κλάδου ΠΕ Μηχανικών ειδικότητας Πολιτικών 
Μηχανικών, Μηχανολόγων-Μηχανικών, Ηλεκτρολόγων- 
Μηχανικών, Ναυπηγών 

5) Των Τμημάτων της Δ/νσης Διοικητικού και Οικονομι¬ 
κού πρόΐστανται υπάλληλοι του κλάδου ΠΕ Διοικητικού- 
Οικονομικού ή ΤΕ Διοικητικού-Λογιστικού 

6) Των Τμημάτων της Δ/νσης Λιμενικών Υπηρεσιών 
πρόΐστανται υπάλληλοι των παρακάτω κλάδων και ειδικο¬ 
τήτων: 

α) Του Τμήματος Λιμενικής Υποστήριξης πρόΐσταται 
υπάλληλοςτου κλάδου ΠΕ Οικονομικού ή ΠΕ Μηχανικών 
ανεξαρτήτου ειδικότητας 

β) Του Τμήματος Προμηθειών πρόΐσταται υπάλληλος 
του κλάδου ΠΕ Οικονομικού ή ΤΕ Διοικητικού-Λογιστικού 

7) Των Τμημάτωντης Δ/νσης Ανάπτυξης και Περιουσίας 
πρόΐστανται υπάλληλοι του κλάδου Διοικητικού-Οικονο- 
μικού ή ΤΕ Διοικητικού-Λογιστικού 

8) Των Τμημάτων της Δ/νσης Τεχνικών Υπηρεσιών 
πρόΐστανται υπάλληλοι των παρακάτω κλάδων και ειδικο¬ 
τήτων: 

α) Του Τμήματος Τεχνικών Μελετών και Προστασίας 
του Περιβάλλοντος πρόΐσταται υπάλληλος του κλάδου 
ΠΕ Μηχανικών ή ΠΕ Περιβάλλοντος ή ΤΕ Μηχανικών 

β) Του Τμήματος Έργων πρόΐσταται υπάλληλος του 
κλάδου ΠΕ Μηχανικών ή ΤΕ Μηχανικών. 

9) Της Υπηρεσίας Εσωτερικού Ελέγχου πρόΐσταται 
υπάλληλοςτου κλάδου ΠΕ Διοικητικού-Οικονομικού ή ΤΕ 
Διοικητικού-Λογιστικού. 

Άρθρο 15 

Τροποποίηση του Κανονισμού 

Γ ια άλατα θέματα που ρυθμίζονται μετά άρθρα του πα¬ 
ρόντος Κανονισμού, επέρχονται μεταβολές με απόφαση 
του Δ.Σ. και ύστερα από σχετική εισήγηση του Δ/ντος 
Συμβούλου. 

Οι μεταβολές τίθενται σε ισχύ με την έκδοση σχετικής 
υπουργικής απόφασης. 

II. Η ισχύς του παρόντος Κανονισμού αρχίζει από την 
δημοσίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 16 Σεπτεμβρίου 2003 

ΟΙ ΥΠΟΥΡΓΟΙ 

